Karen Holtsmark

Karen Kristine Holtsmark (1907–1998) var en norsk maler. 

 Bakgrunn 
Karen Holtsmark tilbrakte store deler av sin barndom på slektsgården Holtsmark i Sylling i Lier. Der fikk hennes kunstneriske talent gode vekstvilkår; de eldre familiemedlemmene på gården var opptatt av tegning, veving og maling. Som nittenåring reiste hun til Paris for å gå på tegneskole og lære fransk.

Den formelle kunstutdannelsen startet i tekstilklassen på Statens kunst- og håndverksskole, hvor hun fordypet seg i billedvev-teknikken. I 1927 gikk hun over til malerklassen på Statens kunstakademi, som elev av Axel Revold.

Etter utdannelsen hadde hun flere studieopphold i utlandet, blant annet i Frankrike, Sovjetsamveldet og Italia.

 Kunstnerisk virke 
Holtsmark var en av få norske kunstnere som våget å ta deler av surrealismens ideer og program inn i sin kunst. I 1935 ga en kritiker henne valget mellom å gå surrealismens eller kunstens vei. Som modernist valgte hun begge deler.

I 1932 deltok hun på gruppeutstilling i Kunstnerforbundet med de unge radikale malerne Bjarne Rise, Johannes Rian og Vilhelm Bjerke-Petersen.

Det var særlig årene 1934–1935 hun fikk sitt gjennombrudd som modernist, ved at hun stilte ut malerier i et modernistisk formspråk. Hun deltok blant annet på en stor kubisme/surrealisme-utstilling i København i 1935, og skrev artikler i kunsttidsskriftet Konkretion. Arbeidsmåten hennes forutsatte at underbevisstheten bearbeidet motivet, noe som brakte fram spennende form- og farge-elementer i bildene.

Som kunstner har Holtsmark vært knyttet til den moderne radikalismen, politisk såvel som kunstnerisk. I Konkretion skrev hun i 1935:«Vi vil skape våre billeder i de former vi har i oss selv, ikke i de gjengse kjente former som fortidens malere har skapt. Da vil hver form og hver linje leve sitt eget liv og gi oss budskap om noe som vi ellers ikke vilde ha anelse om».Hun sluttet å male rundt 1970, men fortsatte sitt samfunnsengasjement som politisk aktivist. Hun arbeidet som frivillig med distribusjon av avisen Klassekampen fra den ble dagsavis i 1977, og fortsatte med avisombæringen til hun var over 80 år.«Måla humanismen i farger», Klassekampen 9. november 2007

 Verker 

 «Mennesket og vilkårene» (1935) 
Hovedverket «Mennesket og vilkårene» fra 1935 er konsekvent gjennomført og strengt holdt i flaten og med sterke farger. Verket ble innkjøpt av Nasjonalgalleriet. 

 «Solens gang» (1965) 
Hennes største offentlige oppdrag var en stor billedvev til Stortingets vandrehall, med tittelen «Solens gang» (1959–1965), som Else Halling vevde. Arbeidet skulle ifølge Holtsmark tolke «naturkreftene: sol – regn – hav – fjell – regnbue, og i midten mennesket med kornet som skal samle det hele». I 2005 ble «Solens gang» tatt ned fra Vandrehallen og erstattet med billedveven «Landskap» av Sissel Blystad. Årsaken til utskiftningen var at «Solens gang» med årene hadde blitt sterkt falmet og ikke lenger fremstod som det opprinnelige verket.

 Andre arbeider 
Holtsmarks arbeider er representert i Nasjonalgalleriet, Riksgalleriet, Bergens Billedgalleri, Lillehammer Bys Malerisamling samt i betydelige privatsamlinger.

 Verksliste (utvalg) 
 1929: Vask i bryggerhuset
1934: Bakke med trær
1934: To personer
1935: Mennesket og vilkårene
1937: Rustningskonjunktur
(ukjent årstall): Skogbrand
(ukjent årstall): Mens der spilles Stravinsky: Le sacre du printemps
1942: Mysuseter
1964: Sjø og tang
(ca. 1964): Frukthave
(ca. 1964): Inne i viken
1965: Øya
(ca. 1965): Solen
1968: Med Alarm
1969: Bølgen
1970: Streikebrytere
(ukjent årstall): lldfuglen-Stravinskij
(ukjent årstall): Petrouchka
(ukjent årstall): Profil
(ukjent årstall): Eiketre
(ukjent årstall): Vestvåa I
(ukjent årstall): Fra Sørlandet
(ukjent årstall): Frukthage i Pyrenéene I
(ukjent årstall): Landskap med skyer
(ukjent årstall): Trær og bergknatt
 (ukjent årstall): Ved Arles
(ukjent årstall): Solsgliter på sjøen
(ukjent årstall): Garpeheia
(ukjent årstall): Svaberg og tang
(ukjent årstall): Frukthage i Pyrenéene II
(ukjent årstall): Vestvåa II
(ukjent årstall): Fra Hille I
(ukjent årstall): Vestvåa III
(ukjent årstall): Bukten
(ukjent årstall): Fra Pyrenéene I
(ukjent årstall): Frukt i fjellene
(ukjent årstall): Fra Pyrenéene II
(ukjent årstall): Fra Rousillon
(ukjent årstall): Steiner og Trær
(ukjent årstall): Fjell i Syd-Frankrike
(ukjent årstall): Furu ved sjøen
(ukjent årstall): Valle de Tech
(ukjent årstall): Fra Hille II
(ukjent årstall): Gråvær
(ukjent årstall): Tang og tare
(ukjent årstall): Kjøkkenhage i Syd-Frankrike
(ukjent årstall): Steiner
(ukjent årstall): Fra Syd-Frankrike
(ukjent årstall): Eiketrærene springer ut
(ukjent årstall): Nes
(ukjent årstall): Bergklatt
(ukjent årstall): Svaberg
(ukjent årstall): Frukttre
(ukjent årstall): Gråvær i Syd-Frankrike
(ukjent årstall): Hille ved Mandal
(ukjent årstall): Fra Sørlandet
(ukjent årstall): Landskap
(ukjent årstall): Høstlig
(ukjent årstall): Terrassehage
 (ukjent årstall): Fra Hille III
 (ukjent årstall): Tulipaner
 (ukjent årstall): Fra Hille IV
 (ukjent årstall): Glove med furu
 (ukjent årstall): Sørlandskap
 (ukjent årstall): Frukthage
 (ukjent årstall): Utsikt fra øya
 (ukjent årstall): Utslåtte
 (ukjent årstall): Gråvær, Hille
 (ukjent årstall): Garpeheia i regn
 (ukjent årstall): Vallespis, Pyrenéene
 (ukjent årstall): Bergknatter
 (ukjent årstall): Steiner i skogen
 (ukjent årstall): Kolle

 Offentlige bygninger (utsmykning) 
 «Solens gang» (billedvev) – utsmykning i Stortingets vandrehall, avduket i 1965

 Utstillinger (utvalg) 
 1930 – Høstutstillingen (debuterte i januar i 1930)
 1932 – Kunstnerforbundet, Oslo, sammen med Bjarne Riise og Vilhelm Bjerke Petersen
 1935 – Kubisme – surrealisme, i København januar 1935
 1947 – separatutstilling i Kunstnerforbundet
 1994 – Retrospektiv
 1999 – Minneutstilling, Haugar Vestfold Kunstmuseum

 Familie 
Hennes far, Gabriel Gabrielsen Holtsmark, var fysiker og hennes mor, Margrethe Weisse, var lærerinne. Karen Holtsmark var søster av filologen Anne Holtsmark (1896–1974), overingeniør Bent Holtsmark (1899-1977) og Marie Holtsmark (1902-1994).

 Referanser 

Kategori:Norske billedkunstnere
Kategori:Norske malere
Kategori:Kvinnelige malere
Kategori:Fødsler i 1907
Kategori:Dødsfall i 1998